CONSILIUL LOCAL AL  MUNICIPIULUI CRAIOVA

HOTĂRÂREA NR. 258
         Consiliul Local al Municipiului Craiova, întrunit în şedinţa ordinară din data de 30.10.2008;

          Având în vedere raportul nr. 135990/2008 întocmit de Direcţia Patrimoniu prin care se propune darea în folosinţă gratuită, către  SC DISTRIGAZ SUD SA, a unui teren ce aparţine domeniului public al municipiului Craiova, în vederea amplasării unei cutii de protecţie a redresorului catodic şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008 ;


În conformitate cu prevederile Legii gazelor nr. 351/2004, cu modificările şi completările ulterioare ;


În temeiul art.36, alin.2, lit. c şi lit.d coroborate cu alin. 6, a, pct.14, art.124, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă darea în folosinţă gratuită, pe o perioadă de 30 ani, către  SC DISTRIGAZ SUD SA, a unui teren ce aparţine domeniului public al municipiului Craiova, în suprafaţă de 0,325 mp, situat în municipiul Craiova, la intersecţia str. Păltiniş cu str. Lămâiţei, în faţă blocului K10, în vederea amplasării unei cutii de protecţie a redresorului catodic, pentru asigurarea siguranţei în funcţionare  a reţelei de alimentare cu gaze naturale, identificat conform schiţei care reprezintă anexa ce face parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară şi SC DISTRIGAZ SUD SA vor aduce la îndeplinire prevederile prezentei hotărâri.

